Source: http://hvgorac.hu/news_feed?page=6
Timestamp: 2018-07-21 07:57:29
Document Index: 34931092

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', '§ 5']

Anonimizált előzetes döntéshozatal - Az EuB július 1-től névteleníti a természetes személyeket érintő ügyeket
A Bíróság – az új általános adatvédelmi rendelet (GDPR) (1) hatálybalépését követően, és az Európai Unió intézményeire alkalmazandó majdani új adatvédelmi rendelet (2) hatálybalépését megelőzően – úgy döntött, hogy az előzetes döntéshozatali ügyekben történő közzétételek keretében fokozza a természetes személyek adatainak védelmét. Ezzel a Bíróság a tagállamokban tapasztalható, a személyes adatok védelmének a keresési és a terjesztési lehetőségek sokasodásával jellemezhető környezetben való megerősítésére irányuló tendenciát követi.
Mutatjuk, mi minden változott július 1-től: rengeteg magyart érint
Július első napján érkezünk el az év feléhez, ettől a dátumtól kezdve sok új jogszabály lép életbe: bizonyos szolgáltatásokért lényegesen többet kell fizetnünk, mint eddig, ám van, ami ingyenessé válik. Összeszedtük a mától érvényes legfontosabb változásokat.
Hatályba lépett az új büntetőeljárási törvény
A cél az eljárások gyorsabbá, hatékonyabbá tétele. Az újdonságok közé tartozik a gazdálkodással összefüggő kiemelt bűncselekmények bírósági tárgyalásának szabályozása, a hatóságok és az együttműködő elkövető közötti egyezség növekvő szerepe, az ülnökök jelenleginél jóval kisebb szerepe a perekben, továbbá, hogy a vád bizonyítása az ügyész feladata.
Elindult az online számlázás – július 31-éig mikor nem bírságol a NAV?
Július 1-jétől minden olyan számlát lát az adóhivatal, amelynek az áfaértéke eléri vagy meghaladja a 100 ezer forintot. A jogkövető, az átállásban partnerként közreműködő vállalkozásokat azonban nem éri joghátrány, ha az általuk használt számlázóprogram esetleg még nem képes az online adatszolgáltatásra – tájékoztatta Varga Mihály pénzügyminiszter az MTI-t.
Uniós főtanácsnok: nem kell minden elfogatóparancsot végrehajtani
Fel kell függeszteni az európai elfogatóparancs végrehajtását akkor, ha például fennáll a veszélye annak, hogy a kibocsátó állam nem biztosít tisztességes igazságszolgáltatást a körözött személlyel szemben - ismertette az uniós főtanácsnok indítványát az Európai Unió luxembourgi székhelyű bírósága csütörtökön.
Sikerült nem létező KRESZ-táblával betiltani a segwayezést
Úgy tűnik, igazi közigazgatási magas labdát dobott fel a budapesti belvárosi önkormányzat, amit le is csapott egy közlekedési ügyekkel is foglalkozó jogász. Az ügy előzménye, hogy a belvárosi képviselő-testület június közepétől kitiltotta az önkormányzat tulajdonában lévő gyalogutakon és gyalogos övezeteken az alábbi eszközöket: segway, elektromos kerékpár, elektromos roller, hoverboard, elektromos gördeszka, sörbike, riksa. Azonban a kihelyezett táblán lévő ábrák azonnal szemet szúrtak egy közigazgatási szakembernek, aki a blogján részletesen kifejti, miért nem stimmel a gyalogos zóna alatt lévő kiegészítő tábla.
Magyar áfa: nagyon fontos változás jön!
Az EB egy magyar ügyben hozott ítélete kimondta, hogy a vevő visszaigényelheti az áfáját, ha a felek között nem történt adókijátszás és ezzel a költségvetést sem éri kár. Nem egy esetben vész el az áfa a szolgáltatónál amiatt is, mert a követelés behajthatatlannak bizonyul. A magyar adóhatóság álláspontja egyértelmű: a behajthatatlan követelésekre megfizetett áfa sem igényelhető vissza. Ennek oka, hogy az áfaköteles szolgáltatás teljesítésre került - függetlenül attól, hogy a megrendelő megfizette-e az ellenértéket vagy sem. Az EB közelmúltbeli ítéletei azonban ezen a területen is megengedővé váltak és kimondják, hogy ellentétes az uniós áfa-irányelvvel az, ha az adóhatóság a véglegesen behajthatatlannak tűnő követelések kapcsán sem téríti vissza az áfát.
Nem fogadja el a NAV, ha nem sikerül átállni az online számlázásra
A NAV szakfőigazgatója szerint nehézségek esetén a szoftverfejlesztőket érdemes keresni. Hozzátette: előzetesen nem lehet méltányosságot kérni késedelemre, de az ilyen ügyekben az adóhatóság méltányolni fogja, ha az érintettek jogkövetőek és tettek már lépéseket az átállás érdekében.
Elnöki kegyelmet kapott Geréb Ágnes
A Köztársasági Elnöki Hivatal honlapján megjelent közlemény szerint 2012. február 10. napján jogerőre emelkedett ítéletben Geréb Ágnesre kiszabott szabadságvesztés büntetés végrehajtását az államfő kegyelemből elengedte. Ugyanakkor a mellékbüntetést, azaz a szülész-nőgyógyász orvosi, valamint a szülésznői foglalkozás gyakorlásától való eltiltást érintetlenül hagyta, és a büntetett előélethez fűződő hátrányok alóli mentesítés iránt benyújtott kegyelmi kérelmet is elutasította a köztársasági elnök.
Áder nem szólt hozzá, aláírt mindent
A Magyar Közlöny csütörtöki számában megjelent az alaptörvény hetedik módosítása valamint az úgynevezett "Stop Soros" törvénycsomag, miután Áder János államfő aláírta azokat. A köztársasági elnök a jogszabályok aláírásával kapcsolatban ezúttal nem tett nyilatkozatot. Korábban, az alaptörvény negyedik módosításának elfogadásakor azonban közleményben tette egyértelművé: alkotmányos kötelezettsége az alkotmánymódosítás aláírása. Az alaptörvény ugyanis nem ad lehetőséget az államfőnek arra, hogy a módosítást megfontolásra visszaküldje az Országgyűlésnek vagy az Alkotmánybíróság vizsgálatát kérje. (Kivéve persze, ha eljárási hibát észlel a módosítások elfogadásánál.)
Katás vállalkozók, kössék be öveiket és számlázójukat!
A kisvállalkozókat rendszerint a könyvelőjük tájékoztatja az új adózási szabályokról, mint például a napokban életbe lépő online számlaadat szolgáltatási kötelezettség. Igen ám, de sok katás vállalkozónak nincs könyvelője, így maguknak kell(ene) utánajárniuk a teendőknek. Gyakori kérdés, hogy rájuk is vonatkozik-e a változás? Egy katás vállalkozás, átlépve az áfamentesség határát, bármikor érintetté válthat. Sőt! Vannak olyan ügyletek, amikor hiába áfamentes a vállalkozó, mégis áfafizetési kötelezettsége támad. Előfordulhat például olyan esetben, ha elad egy, a vállalkozásban használt eszközt. Ebben az esetben áfát kell fizetnie függetlenül attól, hogy egyébként áfamentes vállalkozó. Ez az egyik ok, amiért érdemes minden vállalkozónak regisztrálnia.
Üres fércmű vagy a sajtószabadság halála a kormány magánélettörvénye?
Szűkebbre vonja-e a sajtó- és szólásszabadságot, vagy csak az őt is megillető védelmet adja meg a politikusnak, ha tabu lesz a magánélete? De hol a magánélet határa a közszereplők, és hol a közhatalommal nem bíró, de közhatalom közelében (és közpénzből) ügyködők esetében? Ezek a legnagyobb dilemmái a kedden benyújtott új, magánéleti törvénynek, amely a válaszokat azonban nem adja meg ezekre.
Az Alkotmánybíróság felszólította az Országgyűlést
Hiányos a minősített adattal visszaélés büntetőjogi szabályozása, a jogalkotó nem kellő körültekintéssel határozta meg a visszaélés esetén feljelentésre jogosultak körét, mert a felelősségre vonás a tényállás egyes eseteiben eleve kizárt - állapította meg az Alkotmánybíróság (Ab) kedden hozott, csütörtökön közzétett határozatában. Az Ab határozata alapján a büntetőhatalom gyakorlása az állam alaptörvényből fakadó kötelezettsége, ezért bűncselekmény elkövetésekor az állam köteles gondoskodni arról, hogy az elkövető felelősségre vonásáért a büntetőeljárás meginduljon. Minősített adattal visszaéléskor büntetőeljárás indítására csak a minősítésre jogosult szerv vagy személy feljelentése alapján van lehetőség. Amikor a feljelentés a minősítésre jogosultat érintené, az önvádra kötelezés tilalma miatt a minősítő mentesül a feljelentés kötelezettsége alól. A hatályos szabályozás alapján ilyenkor nincs egyéb lehetőség a büntetőjogi felelősségre vonásra, vagyis az állam nem tudja teljesíteni alkotmányos kötelezettségét.
Értékvesztéstől tart a közigazgatási bíráskodásnál a Kúria elnöke
Félévzáró beszélgetésen összegezte Darák Péter, a Kúria elnöke, illetve a Kúria kollégiumvezetői a legfelsőbb bírósági szervezet mögött hagyott időszakot. A konkrét ügyek, jogesetek, jogi értelmezési problémák ismertetése mellett persze megkerülhetetlen téma volt a bírósági rendszer átalakítása is. Az új közigazgatási bíróságok felállításáról, amely értelemszerűen csökkenti a Kúria hatalmát, Darák azt mondta, hogy a Kúria bírái részt vesznek az Igazságügyi Minisztérium munkabizottságában. A meghívásukat a bizottságba annak jeleként értékeli, hogy a tárca is tudatában van az elmúlt csaknem 30 év komoly jogfejlesztési eredményeinek, ítélkezései értékeinek, amelyek nélkül a reform értékvesztéshez vezethet. A Kúria szeretné, ha a korábbi joggyakorlat az új bíráskodás része lenne. Egyelőre csak az alaptörvénybe került be az új közigazgatási bírósági rendszer létrehozása, a részletszabályokat még nem ismerjük. Mivel egy új szervezet áll fel, elvileg semmi nem kötelezi majd az új bíróságot, hogy a Kúria jogegységi vagy elvi határozatait figyelembe vegye, betartsa.
Jog és közgazdaságtan – új szakjogász-képzés a Pázmányon
2018 szeptemberében új szakjogász-képzés elindítását tervezi a Pázmány Péter Katolikus Egyetem Jog- és Államtudományi Kar Deák Ferenc Továbbképző Intézete. A Gazdasági jogi szakjogász-képzésről dr. Szalai Ákos egyetemi docenst, a képzés szakfelelősét kérdeztük.
Hivatalos: megy is, marad is a CEU Budapesten
Jóváhagyta a Central European University kuratóriuma, hogy az intézmény meghirdesse a 2019/2020-as tanévet Budapestre. De Bécsben is oktatnak majd. Megkezdheti a toborzást a CEU a megszokott felvételi határidők szerint a 2019-20-as tanévre, Budapestre – így határozott az intézmény kuratóriuma június 23-i ülésén.
Kié a hozam? A magánnyugdíjpénztári tagok mellé állt az MNB
Nagy jelentőségű állásfoglalást hozott a Magyar Nemzeti Bank a magánnyugdíjpénztári önkéntes tagdíjfizetéssel kapcsolatban. Ha a tag visszalép a társadalombiztosítási nyugdíjrendszerbe, az önkéntes befizetések után az egyéni számlán jóváírt összeg és annak összes hozama őt illeti meg – írja azenpenzem.hu.
Adócsomag: így változnak a bejelentett részesedés szabályai
Az új adócsomag módosítaná a bejelentett részesedés fogalmát, és a kapcsolódó adóalap-módosító tételekben is változásokat hozna. A bejelentett részesedés fogalmát a társasági adóról szóló törvény (Tao-törvény) 4. § 5. pontja tartalmazza.
Új törvényt hoz a kormány a gyülekezési jogról: két ember beszélgetése is gyűlésnek minősülne?
Az új gyülekezési törvény két embertől számítja a gyűlést, és azt is kimondja, hogy betiltható egy tüntetés, ha a közlekedés rendjének sérelmével jár. Kedden a kormány a magánélet védelméről szóló javaslat mellett beterjesztett egy új javaslatot a gyülekezési jogról is, amely teljesen új törvényben szabályozná újra a gyűléseket és tüntetéseket.
Biztonságosabbá válik a nyaralás
Széleskörű és közérthető tájékoztatás az utazási csomagoknál és több lehetőség a felmondásra, megfelelő kompenzáció az utazási irodák szerződésszegése esetén. Jelentősen változnak az előírások, amelyek számtalan fogyasztót, és egyúttal már a nyaralásukat is érinthetik, nagyobb védelmet biztosítanak. Ez azokra igaz, akik az utazási szerződést 2018. július elsején vagy azt követően kötik meg, például egy utazási irodával.
Tételek: 101 - 120 / 4501 (226 oldal)